CELEX: 32008R1125
Language: bg
Date: 2008-11-13 00:00:00
Title: Регламент (ЕО) № 1125/2008 на Комисията от 13 ноември 2008 година за разпределяне между Дания, Гърция, Ирландия, Италия и Люксембург на 5000 тона къси ленени влакна и конопени влакна като гарантирани национални количества за пазарната 2008/2009 година

14.11.2008   
            
            
               BG
            
            
               Официален вестник на Европейския съюз
            
            
               L 303/10
            
         
      РЕГЛАМЕНТ (ЕО) № 1125/2008 НА КОМИСИЯТА
   
   от 13 ноември 2008 година
   за разпределяне между Дания, Гърция, Ирландия, Италия и Люксембург на 5 000 тона къси ленени влакна и конопени влакна като гарантирани национални количества за пазарната 2008/2009 година
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (1), и по-специално член 95 във връзка с член 4 от него,
   като има предвид, че:
   
               (1)
            
            
               В член 8, параграф 1 от Регламент (ЕО) № 507/2008 на Комисията от 6 юни 2008 г. за установяване на подробни правила за прилагане на Регламент (ЕО) № 1673/2000 на Съвета относно общата организация на пазарите на лен и на коноп за влакно (2) се предвижда, че разпределянето на 5 000 тона къси ленени влакна и конопени влакна като гарантирани национални количества, предвидено в член 94, параграф 1а от Регламент (ЕО) № 1234/2007 за пазарната 2008/2009 година, трябва да се извърши преди 16 ноември от текущата пазарна година.
            
         
               (2)
            
            
               За тази цел Италия е изпратила до Комисията информация, отнасяща се до районите, за които съществуват договори за покупко-продажба и задължения и договори за преработка, като и за очаквания добив на слама и влакна от лен и коноп.
            
         
               (3)
            
            
               В Дания, Гърция, Ирландия и Люксембург през пазарната 2008/2009 година няма да се произвеждат никакви ленени и конопени влакна.
            
         
               (4)
            
            
               Въз основа на представената информация за очакваното производство беше преценено, че общото производство в петте държави-членки няма да достигне предвиденото за тях общо количество от 5 000 тона, така че следва да се определят гарантираните национални количества, както са посочени по-долу.
            
         
               (5)
            
            
               Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,
            
         ПРИЕ НАСТОЯЩИЯ РЕГЛАМЕНТ:
   Член 1
   За пазарната 2008/2009 година гарантираните национални количества, предвидени в член 94, параграф 1а във връзка с приложение ХI, част А.II, буква б) от Регламент (ЕО) № 1234/2007, се разпределят, както следва:
   
               —
            
            
               Дания
            
            
               0 тона;
            
         
               —
            
            
               Гърция
            
            
               0 тона;
            
         
               —
            
            
               Ирландия
            
            
               0 тона;
            
         
               —
            
            
               Италия
            
            
               228 тона;
            
         
               —
            
            
               Люксембург
            
            
               0 тона.
            
         Член 2
   Настоящият регламент влиза в сила на третия ден след публикуването му в Официален вестник на Европейския съюз.
   Той се прилага от 16 ноември 2008 година.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 13 ноември 2008 година.
      
         
            За Комисията
         
         Mariann FISCHER BOEL
         
         
            Член на Комисията
         
      
   
   
      (1)  ОВ L 299, 16.11.2007 г., стр. 1.
   
      (2)  ОВ L 149, 7.6.2008 г., стр. 38.